jkorsvik/nowiki_second_scrape_merged huggingface dataset:
Away We Go

Away We Go er en amerikansk dramakomedie fra 2009, regissert av Sam Mendes og skrevet av ekteparet Dave Eggers og Vendela Vida. 
Filmen ble første gang vist i USA 5. juni 2009, og får sin norske premiere 2. oktober samme år.


== Handling ==
Filmen handler om et par i tredveårene som venter sitt første barn. Når de skjønner at barnets besteforeldre flytter til Antwerpen i Nederland, innser de at de ikke har noen grunn lenger til å bo i den avsidesliggende byen. De legger derfor ut på en rundreise for å besøke slektninger og venner i USA og Canada i et forsøk på å finne det perfekte stedet for deres kommende barn å vokse opp. På veien lærer de gjennom andre par hva de bør og ikke bør gjøre når de blir foreldre.


== Medvirkende ==
John Krasinski i rollen som Burt Farlander
Maya Rudolph i rollen som Verona De Tessant
Carmen Ejogo i rollen som Grace De Tessant
Catherine O'Hara i rollen som Gloria Farlander
Jeff Daniels i rollen som Jerry Farlander
Allison Janney i rollen som Lily
Jim Gaffigan i rollen som Lowell
Samantha Pryor i rollen som Ashley
Conor Carroll i rollen som Taylor
Maggie Gyllenhaal i rollen som LN
Josh Hamilton i rollen som Roderick
Chris Messina i rollen som Tom Garnett
Melanie Lynskey i rollen som Munch Garnett


== Eksterne lenker ==
Offisielt nettsted 
(en) Away We Go på Internet Movie Database 
(no) Away We Go hos Filmfront 
(sv) Away We Go i Svensk Filmdatabas 
(da) Away We Go i Danmark Nationale Filminstitut 
(fr) Away We Go på Allociné 
(nl) Away We Go på MovieMeter 
(en) Away We Go på AllMovie 
(en) Away We Go på Turner Classic Movies 
(en) Away We Go på Rotten Tomatoes 
(en) Away We Go på Metacritic 
Trailer
Intervju med regissør Sam Mendes
(no)  Away We Go hos Filmweb
Away We Go hos Movies Central
Away We Go filmmusikk-anmeldelse
Stridor

Stridor (fra stridere, lat.: frembringe en skrapende lyd) er en høyfrekvent, hvesende lyd som oppstår ved obstruksjon eller sykdom i luftveiene. Som hovedregel er den mest merkbar på innpust. Stridor kan skyldes alt fra et fremmedlegeme eller en tumor i luftveiene, til akutte tilstander som epiglottitt. Stridor regnes som et potensielt alvorlig sykdomstegn, og man skal alltid forsøke å finne årsaken så hurtig som mulig.


== Eksterne lenker ==
Stridor hos Legevakthåndboken
Utredning av stridor hos barn hos Den norske legeforening
Enhancer

En enhancer er en DNA region som kan øke uttrykkingen av et (eller flere) gen, men som ikke ligger like foran genet. En enhancer kan ligge langt unna genet det regulerer, opptil flere hundretusen basepar unna. Det kan ligge foran eller bak målgenet, eller til og med inne i et intron. Selv om enhanceren ligger langt unna målgenet når man måler i basepar, så kan DNAet i cellen være bøyd slik at regionene fysisk er i nærheten av hverandre. Transkripsjonsfaktorer som gjenkjenner sekvensene inne i enhanceren vil binde til den, og vil kunne binde til og påvirke RNA polymerasekomplekset ved promotoren.
Noen av de DNA sekvensene som har blitt best bevart gjennom evolusjonen, fra fisk til mennesker, fungerer som enhancere for gener som er viktige i fosterutviklingen.


== Referanser ==
Larynxcancer

Larynxcancer er kreft i strupehodet.
De fleste tilfeller av larynxcancer er plateepitelcarcinomer, hvilket vil si at de utgår fra epitelvevet som dekker larynx overflate ut mot lumen. Den vanligste lokalisasjonen er stemmebåndene (glottis), mens kreft over (supraglottisk) og under (subglottisk) stemmebåndene er mindre vanlig.


== Symptomer og funn ==
Dersom kreften sitter i glottis er heshet det klart vanligste symptomet. Heshet kan også finnes ved sub-/supraglottisk kreft, men kommer da på et langt senere stadium. Andre syptomer kan være:

Sår hals eller smerter i halsen
En følelse av å ha et fremmedlegeme i halsen
Stridor
Klump på nakkenDersom en person har vært hes i tre uker eller mer, uten kjent årsak som forkjølelse e.l., skal denne undersøkes med indirekte laryngoskopi.
Diagnosen blir stilt ved endoskopi av det aktuelle området, der man samtidig tar ut en vevsprøve(biopsi). Vevsprøven blir undersøkt histologisk, og dersom dette bekrefter at det er kreft, vil man sette i gang behandling.


== Prognose og behandling ==
I Norge ligger insidensen (antall tilfeller) på rundt 120 årlig. Prognosen av henger av hvor tidlig kreften blir oppdaget, og hvorvidt den har spredd seg. Den kan variere fra over 90% helbredelse ved mindre tumorer på fortsatt bevegelig stemmebånd, til under 50% femårs overlevelse for større, langtkomne tilfeller.
Behandlingen kan bestå av stråling, kjemoterapi, kirurgi, eller en kombinasjon av disse. Dette avhenger av størrelse og plassering. I noen land fjerner man små tumorer kirurgisk, men i Norge foretrekkes strålebehandling. For større tumorer utføres laryngektomi.
Endoskopi

Endoskopi er en undersøkelsesmetode der man fører et rør forsynt med elektrisk lys og speilanordning (endoskop) inn i et av kroppens hulorganer, slik at det kan undersøkes innvendig.I tillegg til at endoskopet gjør det mulig å observere, har det ekstrafunksjoner som gjør det mulig å ta vevsprøver (biopsi) eller utføre forskjellige typer av behandlinger.


== Se også ==
Boroskop


== Referanser ==
Brungumpkarakara

Brungumpkarakara (Phalcoboenus australis) er en rovfugl i falkefamilien som er endemisk for øyene utenfor sørspissen av Sør-Amerika (Chile) og på Tierra del Fuego og Falklandsøyene, der den er kjent under navnet Johnny Rook. Arten står på CITES liste II.
Totalbestanden er estimert til omkring 1 000–2 499 voksne individer, noe som antyder omkring 1 500–3 749 fugler totalt.


== Referanser ==


== Eksterne lenker ==
(en) Brungumpkarakara i Global Biodiversity Information Facility 
(no) Brungumpkarakara hos Artsdatabanken 
(en) Brungumpkarakara hos Fossilworks 
(en) Brungumpkarakara hos ITIS 
(en) Brungumpkarakara hos NCBI 
(en) Kategori:Phalcoboenus australis – bilder, video eller lyd på Wikimedia Commons 
(en) Phalcoboenus australis – galleri av bilder, video eller lyd på Wikimedia Commons 
Phalcoboenus australis – detaljert informasjon på Wikispecies
Star-crossed lovers

Star-crossed lovers er et engelsk uttrykk for et kjærlighetspar hvis forhold er ansett for å være dømt fra starten, på norsk kan en tilsvarende si at «det lå i stjernene». Uttrykket kommer opprinnelig fra astrologien og er knyttet til troen på at stjernenes stilling ved en persons fødsel bestemmer over vedkommendes skjebne. 
At et forhold er «star-crossed» betyr følgelig at det forstyrres av en negativ stjerne eller at stjernene arbeider mot forholdet. Uttrykket er mest kjent fra skuespillet Romeo og Julie av den kjente engelske dikteren William Shakespeare hvor det er i prologen.
«From forth the fatal loins of these two foes, / a pair of star-cross'd lovers, take their life.»
Uttrykket viser også til skjebnen og det uunngåelige i at de to karakterenes veier krysses. Det betyr vanligvis uheldig, fordi Romeo og Julies forhold endte i tragedie. Videre viser det til at de to ble forenet uten nødvendig omtanke eller forberedelse, at de kanskje ikke hadde nok kunnskap om hverandre eller at de ikke tenkte rasjonelt.
Correnderapiplerke

Correnderapiplerke (Anthus correndera) er en neotropisk art i erlefamilien (Motacillidae) og inngår i den større slekten piplerker (Anthus), som imidlertid trolig er ei parafyletisk gruppe. Arten består som fem underarter, fordelt i to klader. Fire av underartene holder til i det sørlige og sentrale Andes og i lavlandet i det sørlige Sør-Amerika og utgjør en felles klade. Den femte er falklandpiplerke (A. c. grayi) som utgjør en selvstendig klade og er endemisk til Falklandsøyene.


== Taksonomi ==
Félix de Azara beskrev opprinnelig fem arter med «Alondra» (av lat. alaudula = lerker) i sitt banebrytende arbeid om fuglene i Paraguay i 1805. To av dem var piplerker i slekten Anthus: Nr. 146 «Alondra Chií» og nr. 147 «Alondra Correndera». Vieillot (1818) beskrev deretter formelt de to basert utelukkende på Azaras beskrivelser, som henholdsvis A. chii og A. correndera.


== Biologi ==
Correnderapiplerke blir 14–16 cm lang og veier 15–26,5 g. Arten har ei kryptisk fjærdrakt i jordfarger; lys i buken med mørkt strekmønster, og mørkere på oversiden med et tilsvarende strekmønster. Kjønnene er like. Underartene skiller seg mest gjennom mindre forskjeller i utfargingen og markeringene. Nominatformen er lysest. Falklandpiplerke er imidlertid noe større enn de andre underartene, har kraftigere nebb og smalere markeringer på brystet.
Habitatet består av puna, pampas, gressletter, beitemarker, jordbruksland, og til og med strandstrand, i Andes i høyder omkring 2 500–4 450 moh, på de patagonske steppene fra havnivået og opp i høyder rundt 1 250 moh.


== Referanser ==


== Eksterne lenker ==
(en) correnderapiplerke i Encyclopedia of Life 
(en) correnderapiplerke i Global Biodiversity Information Facility 
(no) correnderapiplerke hos Artsdatabanken 
(en) correnderapiplerke hos Fossilworks 
(en) correnderapiplerke hos ITIS 
(en) correnderapiplerke hos NCBI 
(en) Kategori:Anthus correndera – bilder, video eller lyd på Wikimedia Commons 
Anthus correndera – detaljert informasjon på Wikispecies
Grigorij Jegorov

Grigorij Aleksandrovitsj Jegorov (russisk: Григо́рий Алекса́ндрович Его́ров, født 12. januar 1967 i Tsjimkent) er en kasakhstansk, tidligere friidrettsutøver som representerte Sovjetunionen, og senere Kasakhstan i stavhopp.
Jegorovs gjennombrudd kom under OL 1988 i Seoul da han vant bronsemedalje, i en sovjetisk trippel sammen med Serhij Bubka og Rodion Gataullin, etter et hopp på 5,80 m. Året etter vant han innendørs-EM og ble sølvmedaljør i innendørs-VM.
I 1990 vant han sølvmedaljer, i innendørs-EM i Glasgow og utendørs-EM i Split, begge gangene slått av Gataullin. Beseiret av Gataullin ble han også, da han fikk sølv i innendørs-EM i 1993. Under VM i Stuttgart samme år ble Jegorov kun slått av Bubka, etter ny personlig rekord, 5,90 m.


== Personlig rekord ==
Stavhopp – 5,90 meter (1993)


== Referanser ==


== Eksterne lenker ==
(de) Grigorij Jegorov – Munzinger Sportsarchiv 
(en) Grigorij Jegorov – Olympedia 
(en) Grigorij Jegorov – Sports-Reference (OL-resultater – arkivert) 
(en) Grigorij Jegorov – World Athletics 
(en) Grigorij Jegorov – Track and Field Statistics
Karl Gerhards Hederspris

Karl Gerhards Hederspris er en pris som hvert år deles ut av Karl Gerhards Hedersfond som ble stiftet av Svenska Teaterförbundet på Karl Gerhards 70-årsdag 1961 gjennom en innsamling. Fondets midler ble siden økt, i henhold til testamentet, med inntekter fra Karl Gerhards litterære etterlatenskaper. I henhold til Karl Gerhards ønske kan prisen også tilfalle danske, norske og finske artister.


== Liste over prisvinnere ==
Bra (by)

Bra er en by og en kommune i provinsen Cuneo i regionen Piemonte i Italia. Den ligger 50 km sør for Torino og 50 km nordøst for Cuneo i området Roero. Innbyggertallet var 29 169 i 2007.
Bra er fødebyen til den feministiske filosofen Adriana Cavarero og til aktivisten Carlo Petrini, grunnleggeren av Slow Food-bevegelsen. Den er også hjemby for verdens første universitet for gastronomisk vitenskap (Università di Scienze Gastronomiche). I Bra arrangeres også annet hvert år den internasjonale ostefestivalen «Cheese», organisert av Slow Food og med deltakelse fra ostemakere fra hele verden. 


== Referanser ==


== Eksterne lenker ==
Offisielt nettsted 
(en) Bra, Italy – kategori av bilder, video eller lyd på Commons 
(en) Brassiere – galleri av bilder, video eller lyd på Commons
MK «Heland»

MK «Heland» M-5-V, er et fiskefartøy som i tillegg til fiske ble brukt i Englandsfarten under andre verdenskrig. Den er nå fredet og tilhører Sunnmøre Museum.
«Heland» ble bygget i 1937 hos Einar Hellands båtbyggeri på Vestnes i Romsdal. Eiere av båten var Sevrin A. Roald, Arne A. Roald og Olaf Røssvik på Vigra. Prisen på nybygget var 30 000 kroner. Lengden var 63 fot. Stavn, spant og kjøl var dimensjonert for mulig forlengelse senere. Den ble utrustet med 85 HK Haahjem-motor og rigget med fokk, storseil og mesan.


== Fiskebåten ==
Slik det var vanlig med fiskekuttere på Mørekysten ble «Heland» brukt til helårsfiske. Om vinteren var det drivgarnfiske etter sild, så var det torskefiske til den i mai ble utrustet til fangst av brugde og småhval. Det var helst springere og vågehval den fanget. Hvalfangsten foregikk i Barentshavet, farvannet rundt Island og i Nordsjøen. Om høsten var det kveitefiske på Storegga. «Heland» hadde køyeplass til ti mann, men det var bare på sildefiske det var så mange.


== Shetlandsfarten ==
Høsten 1941 ble skipper Sevrin A. Roald spurt om å gå til Shetland med Kompani Linge som hadde vært på oppdrag
i Norge. 4. november gikk «Heland» vestover med passasjerene. Etter en strabasiøs, men vellykket tur, returnerte de til 
norskekysten og tok til med å fiske. De tok en ny tur til Shetland i januar 1942. På slutten av februar foretok de så den tredje og siste turen som startet i Norge. De hadde da med flere som hadde kommet seg unna arrestasjonene som fulgte etter Henry Rinnans infiltrasjon av motstandsarbeidet i Ålesund. 
Etter dette ble «Heland» en del av marineavdelingen Shetlandsbussen. I alt gikk den 6 turer til norskekysten, men bare en av disse var vellykket. Den siste turen var i februar 1943. «Heland» ble på disse turene ført av andre enn Sevrin A. Roald. Han hadde for god kjennskap til motstandsarbeidet i Ålesund til at det kunne risikeres at han ble arrestert.


== Museumsbåt ==
MK «Heland» ble kondemnert i 1972. I stedet for å bli senket, slik det var vanlig å gjøre med kondemnerte båter, ga eierne den til Sunnmøre Museum. Der inngår båten som en viktig del av museets formidling av utviklingen av fiskeriene, og er et flytende krigsminne. «Heland» fikk status som verneverdig fartøy av riksantikvaren i 1977. Midt på 1990-tallet gjennomgikk båten en storstilt restaurering ved Hardanger Fartøyvernsenter. Dette prosjektet ble støttet faglig og økonomisk av riksantikvaren.


== Litteratur ==
Per Sæther: M/K «Heland» – bevaringsverdig båt fra ny tid. KYSTEN Nr. 4 1983
Per Sæther: «Heland» En fiskekutter og krigsveteran blir berga. GAVLEN Nr. 2 – 3 1997
Kristian Janson: Frå soga om M/B «Heland» i fredstid. Årbok 1976 Sunnmøre Museum
Ragnar Ulstein: M/B «Heland» og det store spelet. Årbok 1976 Sunnmøre Museum


== Eksterne lenker ==
(no) Heland – Krigsseilerregisteret
Haga stadion

Haga stadion er et fotball- og friidrettsanlegg som ligger i Nes kommune i Akershus, 10 minutter fra Auli. Anlegget består av en stor gressbane, grusbane, friidrettsbane, sandvolleyballbane, håndballbane samt noen mindre gressbaner.  Det er garderober, kiosk, kontor og lager. Hver sommer arrangeres det fotballskole her.


== Referanser ==
Igor Lapsjin

Igor Olegovitsj Lapsjin (belarusisk: Ігар Алегавіч Лапшын, født 8. august 1963 i Vitsebsk) er en belarusisk tidligere tresteghopper som representerte Sovjetunionen. Han er best kjent som sølvmedaljevinner i OL 1988 i Seoul.
I juli 1988 oppnådde han karrierens lengste hopp med 17,69 m.


== Referanser ==


== Eksterne lenker ==
(en) Igor Lapsjin – Olympedia 
(en) Igor Lapsjin – Sports-Reference (OL-resultater – arkivert) 
(en) Igor Lapsjin – World Athletics 
(en) Igor Lapsjin – Track and Field Statistics
Aleksandr Kovalenko

Aleksandr Jurjevitsj Kovalenko (russisk: Алекса́ндр Ю́рьевич Ковале́нко, født 8. mai 1963 i Mahiljoŭ voblast) er en russisk tidligere tresteghopper som representerte Sovjetunionen. Han vant bronsemedalje under OL 1988 i Seoul. I juli 1987 oppnådde han karrierens lengste sprang, da han hoppet 17,77 meter.


== Personlig bestenotering ==
Tresteg – 17,77 meter (juli 1987)


== Referanser ==


== Eksterne lenker ==
(en) Aleksandr Kovalenko – Olympedia 
(en) Aleksandr Kovalenko – Sports-Reference (OL-resultater – arkivert) 
(en) Aleksandr Kovalenko – World Athletics 
(en) Aleksandr Kovalenko – Track and Field Statistics
Dave Steen

David Lee Steen (født 14. november 1959 i New Westminster, Britisk Columbia) er en canadisk tidligere mangekjemper, tre ganger OL-deltaker, og første canadier til å klare over 8000 poeng i tikamp. 
Han er oppkalt etter onkelen, David Lorne Steen, som vant kulestøt for Canada i Samveldelekene i 1966. Faren, Don Steen, var canadisk mester i tikamp i 1956. Han vant en bronsemedalje i kulestøt i de Panamerikanske leker 1967 i Winnipeg i Canada.
Steen vant gull i tikampen i Canada Games i 1977. Karrierens høydepunkt var gullmedaljen i OL 1988 i Seoul.
Steen er medlem av Order of Canada.


== Referanser ==


== Eksterne lenker ==
(en) Dave Steen – Olympics.com 
(en) Dave Steen – Olympic.org 
(en) Dave Steen – Olympedia 
(en) Dave Steen – Sports-Reference (OL-resultater – arkivert) 
(en) Dave Steen – Canadian Olympic Committee 
(en) Dave Steen – Commonwealth Games Federation 
(en) Dave Steen – World Athletics
Grace Jackson

Grace Jackson (født 14. juni 1961) er en jamaicansk tidligere friidrettsutøver som konkurrerte på 100- og 200 meter.
Jacksons første internasjonale mesterskap var VM 1983 i Helsingfors hvor hun endte på femteplass med tiden 22,63 s. Samme plassering ble det året etter, i OL 1984, på tiden 22,20 s, samt femteplass på 100 meter med tiden 11,39 s.
I innendørs-VM 1987 i Indianapolis vant hun bronsemedalje på 200 meter på tiden 23,21 s.
Karrierens høydepunkt kom året etter, med sølv på 200 m i OL i Seoul. Tiden 21,72 ble karrierens raskeste på distansen, men hun van sjanseløs da Florence Griffith-Joyner satte nye verdensrekord med tiden 21,34 s. På 100 meter ble det fjerdeplass, 14 hundredeler bak Heike Drechslers bronseplass.
Under VM innendørs 1989 i Budapest ble det en ny andreplass på 200 meter, med tiden 22,95 s, denne gang bak landsmannen Merlene Ottey.
Hennes siste mesterskap ble OL 1992 i Barcelona med sjetteplass på 200 meter på tiden 22,58 s.


== Referanser ==


== Eksterne lenker ==
(de) Grace Jackson – Munzinger Sportsarchiv 
(en) Grace Jackson – Olympics.com 
(en) Grace Jackson – Olympic.org 
(en) Grace Jackson – Olympedia 
(en) Grace Jackson – Sports-Reference (OL-resultater – arkivert) 
(en) Grace Jackson – Commonwealth Games Federation 
(en) Grace Jackson – World Athletics 
(en) Grace Jackson – Track and Field Statistics
Lateral halscyste

Laterale halscyster er væskefylte rom under huden på siden av halsen. Lignende cyster kan også finnes midt på halsen, de kalles da medial halscyste.


== Årsak og utvikling ==
De laterale halscystene stammer fra en anomali i 2. gjellebue. Gjellebuene er ulike «lag» eller nivåer menneskekroppen utvikler seg i. Noen anatomiske strukturer oppstår i ett nivå, men flytter seg senere bort fra dette. Den "gangen" som oppstår under flyttingen (kalt fistelgang) skal normalt lukke seg etterpå. Cyster oppstår når gangen ikke har lukket seg skikkelig igjen etter flytting.
For laterale halscyster sin del, går fistelgangen fra mandlene ned mot fossa supraclavicularis, altså like over kragebeinet. Cystene kan i prinsippet oppstå hvor som helst på den strekningen. Den vanligste lokalisasjonen er fra kjevevinkelen og ned, foran eller under sternocleidomastoideus-muskelen.
Cystene oppstår vokser ofte sakte, og er i utgangspunktet ikke ømme. De kan begynne veksten i barndommen, men ofte ikke bli merkbare før i tenårene eller ung voksen alder. Veksten kan også akselerere plutselig, spesielt i forbindelse med øvre luftveisinfeksjon.


== Komplikasjoner ==
Cyster kan ha et hull (en fistel) ut mot overflaten av huden, hvor det lekker ut væske. Cyster med fistel står i fare for å infiseres, og blir da ømme og røde.
Ameletopsidae

Ameletopsidae er en familiegruppe av døgnfluene. De finnes bare på den sørlige halvkulen.


== Utseende ==
De voksne insektene er nokså store, avlange døgnfluer med temmelig parallellsidig kropp. Forvingene er lange og smale, brunlige, med tett årenett og litt mørkere framkant. Bakvingene er forholdsvis store og avrundet trekantede. På bakkroppsspissen har det to haletråder.
Nymfene er store (opptil 30 mm lange) og robuste. Hodet er stort og firkantet, fasettøynene noe flattrykte, antennene litt lengre enn hodekapselen. Munndelene er store og skarpe, tilpasset et levesett som rovdyr. Beina er temmelig lange, føttene består av fire ledd. Bakkroppen er oval i tverrsnitt. Trakégjellene består av en bladformet øvre del og en trådformet nedre del. Den øvre delen er kraftig sklerotisert (hard) langs ytterkanten, med små pigger. Innerkantene av haletrådene har tette hårfrynser.


== Levevis ==
Nymfene (najadene) er rovdyr som lever i elver.
Den australske slekten Mirawara lever i elver med steinete bunn. Nymfene graver seg ned i bunnen om dagen, men kommer fram for å jakte på fjærmygglarver, andre døgnfluer og andre smådyr om natten. Hunnen kan legge opptil 8000 egg, i små klynger på vannoverflaten.


== Systematisk inndeling ==

Ordenen døgnfluer (Ephemeroptera)
Gruppeen Schistonota
Overfamilien Baetoidea
Familien Ameletopsidae
Ameletopsinae
Slekten Ameletopsis Philips, 1930 – New Zealand
Ameletopsis perscitus
Slekten Chaquihua Demoulin – Sør-Amerika
Chaquihua bullocki (Navás, 1930)
Chaquihua penai Demoulin, 1955
Slekten Mirawara Harker, 1954 -Australia, tre arter
Mirawara aapta Harker, 1954
Mirawara megaloprepia Riek, 1955
Mirawara purpurea Riek, 1955
Chiloporterinae
Slekten Chiloporter Lestage – Sør-Amerika
Chiloporter eatoni (Lestage, 1931)


== Litteratur ==
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Australian Faunal Directory – Ameletopsidae
Identification and Ecology of Australian Freshwater Invertebrates


== Eksterne lenker ==
(en) Ameletopsidae i Encyclopedia of Life 
(en) Ameletopsidae i Global Biodiversity Information Facility 
(en) Ameletopsidae hos Fossilworks 
(en) Ameletopsidae hos NCBI 
Ameletopsidae – detaljert informasjon på Wikispecies 
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening
Bilde av en Mirawara-art
Olga Nazarova (friidrettsutøver)

Olga Vladimirovna Nazarova (russisk: Ольга Владимировна Назарова; født 1. juni 1965 i Tula) er en russisk tidligere friidrettsutøver, som på 1980- og 1990-tallet konkurrerte på 400 meter for Sovjetunionen.
Nazarovas førsta mesterskap ble VM 1987 i Roma, hvor hun løp andre etappe på stafettlaget (4 x 400 meter) som endte som nummer to bak Øst-Tyskland. På 400 meter kom hun sist i finalen.
I OL 1988 i Seoul ble det bronsemedalje, bak Olga Bryzgina og Petra Schersing. I stafetten ble det derimot gull med ny verdensrekord, 3.15,17 som fortsatt gjelder.
I VM 1991 og OL 1992  ble det gullmedalje på stafetten. I OL 1992 i Barcelona ble det fjerdeplass på 400 meter, fire hundredeler fra bronse.
Nazarova har ingen medaljer fra EM- eller VM-innendørs. 


== Referanser ==


== Eksterne lenker ==
(en) Olga Nazarova – Olympedia 
(en) Olga Nazarova – Sports-Reference (OL-resultater – arkivert) 
(en) Olga Nazarova – World Athletics 
(en) Olga Nazarova – Track and Field Statistics 
(en) Olga Nazarova – Track and Field Statistics
Olga Nazarova

Olga Nazarova er navnet til flere personer:

Olga Nazarova (friidrettsutøver) - russisk sprinter
Olga Nazarova (skiskytter) - russiskfødt, hviterussisk skiskytter
Laimutė Baikauskaitė

Laimutė Baikauskaitė (født 10. juni 1956 i Gaideliai i Litauiske SSR i Sovjetunionen) er en litauisk tidligere mellomdistanseløper som representerte Sovjetunionen og senere Litauen. Hun konkurrerte hovedsakelig på 1500 meter. Karrierens desiderte høydepunkt var sølvmedaljen på distansen under OL 1988 i Seoul.


== Referanser ==


== Eksterne lenker ==
(en) Laimute Baikauskaite – Olympics.com 
(en) Laimute Baikauskaite – Olympic.org 
(en) Laimute Baikauskaite – Olympedia 
(en) Laimute Baikauskaite – Sports-Reference (OL-resultater – arkivert) 
(en) Laimute Baikauskaite – World Athletics 
(en) Laimute Baikauskaite – Track and Field Statistics